钦定古今图书集成/明伦汇编/氏族典/第271卷 > 王泉
## 钦定古今图书集成/明伦汇编/氏族典/第271卷 > 王泉

按《万姓统谱》：泉字巨源，浚人。少慷慨，膂力绝人。贞祐
末，河北兵哄，民聚黎山自保，众推泉为栅长。后迁奋
威将军，权同知滑州军州事。元光秋七月，战于白马
西，泉驰槊奋击，临阵剿杀七百人。捷闻，诏进昭武大
将军、滑州刺史，继授镇国上将军、濬滑开三州招抚
使。北兵岁入至，相戒曰：“黑、小二战甚锐”，其未可轻
犯。以泉面铁色。故军中目之。